वैलेंटाइन डे यानि की प्यार का दिन। आज ही के दिन दो प्यार करने वाले अपने प्यार का इजहार अलग-अलग तरीकों से करते है। इस दिन का प्रेमी बड़ी ही बेसब्री से इंतजार करते है। हर साल 14 फरवरी को वैलेंटाइन डे मनाया जाता है, जिसे लोग प्यार का त्यौहार मानकर खास अंदाज में सेलिब्रेट करते है। भारत में भी कपल्स अपने पार्टनर को तोहफे, चॉकलेट देकर प्यार का इजहार करते है। इस मौके पर लवर्स अपने प्यारा का इजहार करने के लिए नए-नए तरीके अपनाते है। जहां कोई वैलेंटाइन डे पर अपने पार्टनर को तोहफे देता है तो कोई खास मैसेज देकर विश करता है। आज हम वैलेंटाइन डे के इस खास मौके पर बॉलीवुड के ऐसे ही कुछ कपल्स के बारे में बताने जा रहे है जिनके अफेयर को लेकर इन दिनों काफी चर्चाएं हो रही है।
इन बॉलीवुड कपल्स में सारा-कार्तिक, फरहान अख्तर-शिबानी दांडेकर, सुष्मिता सेन-रोहमन शॉल, सिद्धार्थ मल्होत्रा-कियारा आडवाणी, रणबीर कपूर-आलिया भट्ट, टाइगर श्रॉफ-दिशा पटानी, वरुण धवन-नताशा दलाल, मलाइका अरोड़ा-अर्जुन कपूर, पुलकित सम्राट-कृति खरबंदा जैसे ही कई सितारों के नाम शामिल है। बी-टाउन के इन कपल्स के लिए ये दिन बेहद ही खास रहने वाला है। इन बॉलीवुड सितारों के अफेयर के चर्चे बॉलीवुड के गलियारों में इन दिनों सुर्खियों पर है। ये सितारे अक्सर अपनी लव लाइफ को लेकर काफी सुर्खियों में रहते है। अक्सर मीडिया के इनके अफेयर की खबरें आती रहती है। कई बार तो इन सितारों की शादी की खबरें भी सामने आई। तो आइए जानते है ऐसे ही कुछ बॉलीवुड सितारों की लव लाइफ के बारे में जो अक्सर अपने अफेयर को लेकर चर्चाओं में आ ही जाते है।
रणबीर कपूर-आलिया भट्ट: बॉलीवुड के लवबर्ड्स आलिया भट्ट और रणबीर कपूर अक्सर अपनी लव लाइफ को लेकर सुर्खियों में बने रहते है। इतना ही नही इन दोनों की शादी को लेकर भी कई बार खबरें आ चुकी है। रणबीर और आलिया की नजदीकियां तब बढ़ी जब ये दोनों फिल्म ब्रह्मास्त्र की शूटिंग कर रहे थे। इसके बाद दोनों का प्यार परवान चढ़ा और अब दोनों एक दूसरे को डेट कर रहे है। दोनों काफी समय से एक दूजे को डेट कर रहे है। अक्सर दोनों को पार्टी, इवेंट्स, शादी, वेकेशन, लंच, डिनर आदि पर एक साथ स्पॉट किया जाता रहा है। अब ये दोनों फिल्म ब्रह्मास्त्र में एक दूसरे के साथ पहली बार स्क्रीन भी शेयर करने जा रहे है। फिल्म ब्रह्मास्त्र इसी साल 4 दिसंबर 2020 को रिलीज होगी। रणबीर कपूर और आलिया भट्ट ब्रह्मास्त्र के सेट पर एक दूजे से मिले थे। वही इसके बाद एक अवॉर्ड शो में आलिया ने रणबीर कपूर के से अपने प्यार का इजहार किया था। दोनों नए साल के मौके पर न्यूयॉर्क वेकेशन पर गए थे। ज्यादातर समय दोनों एक साथ ही नजर आते रहते है।
टाइगर श्रॉफ और दिशा पटानी- टाइगर श्रॉफ और दिशा पटानी बॉलीवुड के बेस्ट कपल्स में से एक है। इन दोनों की कैमिस्ट्री को लोग काफी पसंद करते है। दोनों अक्सर एक दूसरे के पोस्ट पर कमेंट करते रहते है। लेकिन दोनों ने अपने रिश्ते को लेकर कभी खुलकर नही बोला है। कुछ समय पहले ही टाइगर और दिशा ने एक तस्वीर शेयर की थी। जिसमें दोनों अपने हाथ की रिंग को चूमते हुए नजर आए थे। दोनों अक्सर एक दूसरे के साथ लंच, डिनर, इवेंट्स आदि कई मौके पर एक साथ स्पॉट होते रहते है। टाइगर और दिशा फिल्म बागी 2 में एक साथ नजर आ चुके है। ये फिल्म बॉक्स ऑफिस पर सुपरहिट रही थी।
वरुण धवन और नताशा दलाल- वरुण अक्सर अपनी गर्लफ्रेंड नताशा दलाल के साथ शादी को लेकर सुर्खियों में बने रहते है। हालांकि अभी शादी की अधिकारिक पुष्टि नही की गई है। वरुण धवन और नताशा दलाल बचपन के दोस्त है और दोनों काफी लंबे समय से ही एक दूसरे को डेट कर रहे है। वही हाल ही में नए साल के मौके पर वरुण गर्लफ्रेंड नताशा के साथ स्विट्जरलैंड वेकेशन पर गए थे। वरुण धवन गर्लफ्रेंड नताशा दलाल को डेट करने की बात पहले भी स्वीकार चुके है। साल 2019 में इस लवबर्ड्स ने अपने रिश्ते पर मोहर लगाई थी। वही इस साल ये जोड़ा शादी के बंधन में भी बंध सकता है। हालांकि अभी इसको लेकर खुलासा नही हुआ है। शादी के खबर पर तब मुहर लगी जब कॉफी विद करण के सीजन 6 में वरुण धवन ने खुद ही अपने और नताशा के रिश्ते को स्वीकारा और ये भी बताया कि वह जल्द ही शादी करेंगे। ये वैलेंटाइन डे वरुण और नताशा के लिए बेहद खास है। वह काफी बार अपनी शादी को लेकर प्रतिक्रिया दे चुके है।
अर्जुन कपूर और मलाइका अरोड़ा- बॉलीवुड के लवबर्ड्स अर्जुन कपूर औ मलाइका अरोड़ा अक्सर अपनी लव लाइफ को लेकर सुर्खियों में बने रहते है। इन दोनों के अफेयर के चर्चे अक्सर सुर्खियों में छाए रहते है। दोनों की शादी को लेकर भी तरह-तरह की खबरें आती रहती है। लेकिन अभी दोनों ने अपनी शादी को लेकर अधिकारिक तौर पर पुष्टि नही की है। अर्जुन और मलाइका के रिश्ते पर मुहर तब लगी जब मलाइका ने अर्जुन कपूर के जन्मदिन पर एक रोमांटिक तस्वीर शेयर की थी। इसके बाद मलाइका ने अर्जुन के साथ अपने रिश्ते पर मोहर लगा दी थी। इसके बाद मलाइका अरोड़ा के जन्मदिन पर अर्जुन कपूर ने एक रोमांटिक तस्वीर शेयर की थी। इसके बाद इनका रिश्ता पूरी तरह से ऑफिशियल हो गया था। वही हाल ही में दोनों नए साल के मौके पर एक साथ वेकेशन पर गए थे। वही नए साल के मौके पर अर्जुन और मलाइका ने किस करते हुए एक रोमांटिक तस्वीर भी शेयर की थी। दोनों अक्सर एक दूसरे के साथ लंच, डिनर, पार्टीज, इवेंट्स आदि मौके पर एक साथ स्पॉट होते रहते है।
सारा अली खान और कार्तिक आर्यन- लवबर्ड्स सारा अली खान और कार्तिक आर्यन का रिश्ता तब शुरू हुआ जब सारा अली खान करण जौहर के शो कॉफी विद करण में कार्तिक को क्रश बताया था। इसके बाद दोनों की मुलाकात हुई और दोनों के बीच नजदीकियां बढ़ी। इसके बाद डायरेक्टर इम्तियाज अली ने दोनों को फिल्म लव आजकल के लिए कास्ट किया। इसके बाद तो दोनों को अक्सर एक साथ देखा जाने लगा। दोनों की लव स्टोरी इन दिनों काफी सीरियस होती रही है। दोनों अक्सर एक साथ स्पॉट होते रहते है। वही आज 14 फरवरी वैलेंटाइन डे के मौके पर इन लवबर्ड्स की फिल्म लव आजकल भी रिलीज हो गई है। दोनों के प्यार की कहानी इनके घरवालों तक भी पहुंच गई है।
फरहान अख्तर और शिबानी दांडेकर- बॉलीवुड के फेवरेट कप्लस में से एक फरहान अख्तर और शिबानी दांडेकर अक्सर अपनी लव लाइफ को लेकर सुर्खियों में रहते है। इन दोनों की कैमिस्ट्री फैंस को काफी पसंद आती है। दोनों कई मौको पर अपने प्यार का इजहार सोशल मीडिया के जरिए कर चुके है। हालांकि दोनों की शादी को लेकर भी अक्सर तरह-तरह की खबरें आती रहती है। ये बॉलीवुड का ऐसा कपल है जिन्होंने अपने प्यार की एक नई मिसाल कायम की है। दोनों काफी लंबे समय से एक दूसरे को डेट कर रहे है। अक्सर दोनों एक साथ स्पॉट होते रहते है। इतना ही नही दोनों अक्सर एक दूसरे के साथ प्यार के इन हसीन लम्हों को शेयर करने से भी पीछे नही रहते है।
सुष्मिता सेन और रोहमन शॉल- बी टाउन के फेवरेट कपल्स में से एक सुष्मिता सेन और रोहमन शॉल अक्सर अपने एक दूजे से प्यार का इजहार करना नही छोड़ते है। ये दोनों अक्सर एक दूसरे के साथ रोमांटिक तस्वीरें भी सोशल मीडिया पर शेयर करते रहते है। वही आज वैलेंटाइन डे के मौके पर सुष्मिता सेन ने बॉयफ्रेंड रोहमन शॉल के साथ खास अंदाज में सेलिब्रेट किया है। जिसकी कुछ तस्वीरें खुद सुष्मिता ने अपने सोशल मीडिया पर शेयर की है। रोहमन शॉल एक्ट्रेस सुष्मिता से 15 साल छोटे है।